पीएम नरेंद्र मोदी आज लबालब भर चुके सरदार सरोवर बांध पर मनाएंगे अपना 69 वां जन्मदिन  
पीएम मोदी अपने गाव जाकर मां हीरा बेन से आशीर्वाद लेंगे
केवाड़िया में बांध स्थल पर 'नमामि देवी नर्मदा महोत्सव' होगा
पीएम नरेंद्र मोदी के जन्मदिन पर बीजेपी मना रही सेवा सप्ताह
पीएम मोदी के जन्मदिन पर केवाडिया में 'नमामि देवी नर्मदा महोत्सव' आयोजित किया जाएगा. इस दौरान नर्मदा की आरती भी की जाएगी. ‘नमामि देवी नर्मदे' महोत्सव पूरे गुजरात में मनाया जाएगा और मुख्य समारोह केवड़िया में होगा. केवड़िया में बांध स्थल पर पीएम मोदी एक सभा को भी संबोधित करेंगे. इस समारोह में नर्मदा, भरूच और छोटा उदयपुर जिलों के करीब 10 हजार लोगों के पहुंचने की संभावना है. पीएम मोदी बांध स्थल पर सरदार वल्लभभाई पटेल की दुनिया की सबसे बड़ी प्रतिमा 'स्टेच्यू ऑफ यूनिटी' के पास चल रहीं विकास परियोजनाओं का निरीक्षण भी करेंगे.

The glittering light at Sardar Sarovar Dam Symbolizes the light of happiness, prosperity and well-being to be illuminated in the lives of people of Gujarat through this project. pic.twitter.com/lF5r4qCvAM
सरदार सरोवर बांध स्थल पर पीएम मोदी दोपहर तक रहेंगे और उसके बाद केवड़िया के समीप गरुणेश्वर गांव में भगवान दत्तात्रेय के मंदिर में दर्शन करेंगे.

Gujarat welcomes Honourable Prime Minister Shri @narendramodi ji. Greeted Honourable Prime Minister at Ahmedabad Airport with Honourable Governor Shri Acharya Devvrat ji. pic.twitter.com/jLep10doQ2
बीजेपी पीएम मोदी के जन्मदिन पर सेवा सप्ताह का आयोजन कर रही है. इसमें बीजेपी अध्यक्ष अमित शाह सहित  बीजेपी के सभी सदस्य भाग ले रहे हैं. इसके तहत सफाई अभियान चलाया जा रहा है और रक्तदान किया जा रहा है. सेवा सप्ताह 14 सितंबर को शुरू हुआ और 20 सितंबर तक यह आयोजन होगा.
सेवा सप्ताह के आयोजन के तहत ब्लड डोनेशन कैंप, आई टेस्ट, अनाथालयों में काम किया जा रहा है. इसके तहत तीन संकल्प - स्वच्छता अभियान, सिंगल यूज़ प्लास्टिक का इस्तेमाल न करना और जल संचय करने के लिए गए हैं. दिव्यांगों की मदद के लिए दानदाताओं से अनुरोध किया जा रहा है. बीजेपी के सभी जनप्रतिनिधि विद्यालयों में जाकर सिंगल यूज़ प्लास्टिक के खिलाफ जनजागरण अभियान चला रहे हैं. पीएम मोदी के जीवन पर आधारित प्रदर्शनी भी लगाई गई हैं और सरकार की उपलब्धियां भी प्रदर्शित की गई हैं.
पीएम नरेंद्र मोदी के जन्मदिन के अवसर पर उनके सामाजिक संदेशों को प्रसारित करने के उद्देश्य से बीजेपी के सांसद विजय गोयल ने रविवार को दिल्ली से गुजरात के पीएम मोदी के जन्मस्थान वडनगर के लिए एक बाइक रैली को हरी झंडी दिखाई.  यह रैली 1200 किलोमीटर की दूरी तय करके 20 सितंबर को वडनगर पहुंचेगी.